Gif noodbehandeling: Spoed kan jou dier se lewe red! | Parys Gazette
Dien 15ml waterstof peroksied (Hydrogen peroxide solution B.P. 10 volume 3%m/m”) stadig toe met ‘n spuit en laat die dier dit mondelings inneem. Voorkom asseblief dat dit in die longe beland of
Alternatiewelik kan 1 teelepel seeppoeier opgelos in ‘n koppie lou gekookte water met ‘n spuit toegedien word op dieselfde wyse. Verhoed asseblief dat dit in die longe beland.
Na braking, gee die dier 5-6 geaktiveerde houtskool tablette (houtskoolpille) wat te koop is by die apteek. Ook bekend as “Activated charcoal”, wat dien om oorblywende gif in die maag te neutraliseer/absorbeer.
Indien geen van bogenoemde beskikbaar is nie, neem 4 snye witbrood en verbrand dit tot houtskool in die oond. Maak effe klam met lou gekookte water en forseer dit met die vinger ater in die keel stadig in en sorg dat die dier dit normaal sluk.
Daar is 2 belangrike gifsoorte:
Two-step of Aldicarb vergiftiging: Volg altyhd in alle gevalle bogenoemde stappe 1 of 2 en 3. By hierdie tipe vergiftiging word die teenmiddel Atropien binne-aars toegedien. Bespreek vroegtydig hierdie moontlikheid met jou veearts. Die veearts sal jou ook kan adviseer oor die gebruik van kortisoon, Vitamien B en antihistamiene soos Allergex en 10mg Phenergen.
Rottegif: Volg altyd in alle gevalle bogenoemde stappe 1 of 2 en 3. Jy kan Kyrovite of Vitamien K oor die toonbank bekom. Weereens bespreek die behandeling ook met jou veearts. Die inspuiting moet ook verkieslik binne-aars toegedien word, andersins onderhuids. Die veearts sal jou ook kan adviseer oor die gebruik van kortisoon, Vitamien B en antihistamiene soos Allergex en 10mg Phenergan.
Volg stappe 1 of 2 en 3 hierbo – daarna kan ‘n klein bietjie vleis sagmaakmiddel of pynappelsap of papajapoeier, asook die skil in die mond gesmeer word in ‘n poging om die proteïenketting van die speeksle te breek. Braking kan beheer word met ‘n pediatriese Valoid setpil (of ander middels geskik vir babas). Setpille word vinnig opgeneem en nie uitgebraak nie. Gee daarna vloeistof soos rooibostee, nartjie Energade, water enóf bokmelk om te drink.
Neem ‘n sny brood, smeer dik mayonaise neem 4-5 watteballetjies en versprei eweredig oor die sny brood. Vul weer op met mayonaise en vissmeer/Marmite of soortgelyk. Knip met ‘n skêr of sny die toebroodjie in 1cm vierkante en gee dit in. Die watte haak om die glasstukke en bind daarom en behoort redelik gemaklik deur die spysverteringstelsel uit te skei. Gee daarna ook 2-3 eetlepels aptekersparaffien in om die dermkanaal verder te smeer.
Hierdie dokument dien as algemene kennis en die raad word op eie risiko gevolg.
– Pierre van Niekerk